โบรกฯ ชี้ ASAP และ RS-W3 เสี่ยงติด Cash Balance คาดเริ่ม 19 มิ.ย.นี้
โบรกฯ ชี้ ASAP และ RS-W3 เสี่ยงติด Cash Balance คาดเริ่ม 19 มิ.ย.นี้
16 มิ.ย. 2560

โบรกเกอร์ คาดว่า หลักทรัพย์ของบริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP และใบสำคัญแสดงสิทธิในการจองซื้อหุ้นสามัญของ บริษัท อาร์เอส จำกัด (มหาชน) ครั้งที่ 3 หรือ RS-W3 เป็นหลักทรัพย์เข้าข่าย Turnover List สัปดาห์สิ้นสุด 15 มิถุนายน 2560 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) คาดว่าจะเริ่มวันที่ 19 มิถุนายน 2560 โดยจะใช้ต่อเนื่อง 6 สัปดาห์ มีรายละเอียด ดังนี้
 
โบรกเกอร์              หลักทรัพย์ที่คาดว่าจะใช้เกณฑ์ Cash Balance
ฟิลลิป (ประเทศไทย)      ASAP, RS-W3
ทิสโก้                  ASAP, RS-W3
ดีบีเอส วิคเคอร์ส         RS-W3
 
ขณะที่หลักทรัพย์ที่จะสิ้นสุดระยะเวลาการใช้ Cash Balance ในวันนี้ (16 มิ.ย.) ได้แก่ บริษัท ซีซีเอ็น-เทค จำกัด (มหาชน) หรือ CCN และใบสำคัญแสดงสิทธิในการจองซื้อหุ้นสามัญของ บริษัท ซีซีเอ็น-เทค จำกัด (มหาชน) ครั้งที่ 1 หรือ CCN-W1 แต่ต้องระมัดระวังว่าตลาดฯอาจกลับมาขยายเวลาการใช้ Cash Balance